1964D0300 — DA — 12.03.1990 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS AFGØRELSE

af 8. maj 1964

om samarbejdet mellem centralbankerne i Det europæiske økonomiske Fællesskabs medlemsstater

(64/300/EØF)

RÅDET FOR DET EUROPÆISKE ØKONOMISKE FÆLLESSKAB HAR under henvisning til traktaten om oprettelse af Det europæiske økonomiske Fællesskab, særlig artikel 105, stk. (1), og artikel 145, første led, under henvisning til henstilling fra Kommissionen af 19. juni 1963, under henvisning til udtalelse fra Det europæiske Parlament ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: Den trinvise gennemførelse af den økonomiske union må føre til iværksættelse af en økonomisk og monetær politik, som tager sigte på at sikre stabilitet i parikurserne mellem medlemsstaternes valutaer; konsultationer mellem medlemsstaternes centralbanker, som så vidt muligt bør finde sted, inden disse træffer afgørelser, er egnede til at fremme en nærmere koordinering af medlemsstaternes valutapolitik, TRUFFET FØLGENDE AFGØRELSE:

Artikel 1

For at styrke samarbejdet mellem medlemsstaternes centralbanker oprettes et »Udvalg af direktionsformænd for centralbankerne i Det europæiske økonomiske Fællesskabs medlemsstater« - herefter benævnt »Udvalget«.

▼M1

Artikel 2

Udvalget består af direktionsformændene for medlemsstaternes centralbanker og generaldirektøren for Institut Monétaire Luxembourgeois. Ved forfald kan de udpege en anden repræsentant for deres institution.

Kommissionen opfordres i almindelighed til at lade sig repræsentere ved et af sine medlemmer på udvalgets møder.

Desuden kan udvalget, hvis det finder det nødvendigt, opfordre kvalificerede personer, navnlig formanden for Det Monetære Udvalg, til at deltage.

▼M1

Artikel 2a

Udvalgets formand opfordres til at deltage i samlingerne i Ministerrådet, når det drøfter spørgsmål, som berører de opgaver, der påhviler Udvalget af Direktionsformænd.

▼M1

Artikel 3

Udvalget har til opgave:

1) at gennemføre konsultationer om de generelle principper og hovedlinjerne i den monetære politik, navnlig med hensyn til kredit samt til penge- og valutamarkedet, og om sådanne spørgsmål, som henhører under centralbankernes kompetence, og som berører penge- og finansieringsinstitutternes stabilitet samt stabiliteten på kapitalmarkederne

2) regelmæssigt at udveksle oplysninger om de vigtigste foranstaltninger, der falder ind under centralbankernes kompetence, og at undersøge disse foranstaltninger. Udvalget skal normalt høres, inden der træffes nationale afgørelser om regningslinjer for den monetære politik, såsom fastsættelse af årlige penge- og kreditpolitiske mål

3) at fremme samordningen af medlemsstaternes monetære politik med henblik på at opnå stabile priser som en nødvendig forudsætning for, at Det Europæiske Monetære System kan fungere tilfredsstillende, og at systemets målsætning, den monetære stabilitet, kan gennemføres

4) at fremsætte udtalelse om den generelle målsætning for den monetære politik og valutakurspolitikken samt om de foranstaltninger, der træffes i de enkelte medlemsstater

5) at afgive udtalelse til de enkelte regeringer og Ministerrådet om politiske foranstaltninger, der vil kunne indvirke på Fællesskabets interne og eksterne monetære situation og navnlig på, hvorledes Det Europæiske Monetære System fungerer.

Ved udførelsen af sine opgaver følger Udvalget udviklingen i valutasituationen såvel inden for Fællesskabet som uden for dette.

Udvalget udarbejder hvert år en rapport om sin virksomhed og om den monetære og finansielle situation i Fællesskabet, som sendes til Europa-Parlamentet, Ministerrådet og Det Europæiske Råd. Udvalgets formand kan opfordres til at give møde for Europa-Parlamentet ved denne lejlighed og for Parlamentets kompetente udvalg, såfremt omstændighederne gør det berettiget.

Udvalget kan bemyndige sin formand til at offentliggøre resultatet af dets drøftelser.

▼M1

Artikel 3a

De medlemmer af udvalget, som repræsenterer deres institutioner, udfører deres arbejde i udvalget på eget ansvar og under hensyn til Fællesskabets målsætninger.

▼B

Artikel 4

Udvalget træder sammen med regelmæssige mellemrum, og endvidere hver gang forholdene kræver det. Udvalget kan anmode om at få Komiteen indkaldt straks, hvis den finder, at forholdene nødvendiggør det.

▼M1

Artikel 5

Udvalget fastsætter selv sin forretningsorden. Det kan nedsætte underudvalg og oprette sekretariat og undersøgelsesinstanser.

( 1 ) EFT nr. 24 af 8.2.1964, s. 409/64.

( 2 ) EFT nr. 38 af 5.3.1964, s. 652/64.